Silminnäkijän mukaan teko vaikutti tahalliselta. Kuljettaja syöksyi kohti väkijoukkoa, peruutti pois ja ajoi uudestaan ihmisiä päin.

Yksi ihminen on kuollut Virgianian osavaltiossa Yhdysvalloissa, jossa on tänään ollut yhteenottoja äärioikeiston ja vastamielenosoittajien välillä. Asiasta kertoo AFP.

– Sydämeni on särkynyt. Kehotan kaikkia hyväntahoisia ihmisiä – menkää kotiin, Charlottesvillen pormestari Mike Signer kirjoitti Twitterissä.

” I am heartbroken that a life has been lost here. I urge all people of good will--go home.— Mike Signer (@MikeSigner) 12. elokuuta 2017

Jos twiitti ei näy, katso se täällä.

Pormestarin ilmoitus tuli sen jälkeen, kun auto oli törmännyt ihmisjoukkoon.

” Video of car hitting anti-racist protestors. Let there be no confusion: this was deliberate terrorism. My prayers with victims. Stay home. pic.twitter.com/MUOZs71Pf4— Brennan Gilmore (@brennanmgilmore) 12. elokuuta 2017

Jos et näe twiittiä, katso se täältä.

AFP:n haastattelema silminnäkijä arvioi, että noin tusina ihmistä loukkaantui onnettomuudessa, jota hän kuvaili tahalliseksi. Kuljettaja ajoi väkijoukkoa päin ja peruutti ajoneuvon pois, minkä jälkeen hän syöksyi autolla uudestaan ihmisiä kohti.

AFP:n toimittaja näki paikan päällä haavoittuneita ihmisiä maassa. Myös Virginian poliisi tiedotti usean jalankulkijan loukkaantuneen ja kehotti ihmisiä välttämään tapahtumapaikkaa, jotta pelastushenkilökunta pääsee vaivattomasti paikalle.

” Please avoid area of Water & 4th streets to allow medics access to the crash scene. More info will be released when available. #cvilleaug12 pic.twitter.com/LfKBo4hdp1— VA State Police (@VSPPIO) 12. elokuuta 2017

Jos et näe twiittiä, katso se täältä.

Yhdysvalloissa Charlottesvillen kuvernööri Terry McAuliffe julisti aiemmin kaupunkiin hätätilan valkoisten äärioikeistolaisten marssin takia. Kaupungissa tilanne yltyi väkivaltaiseksi ja ihmisiä loukkaantui yhteenotoissa.

” Below is the Governor's statement regarding the emergency declaration he authorized this morning: pic.twitter.com/yS1E9mispG— Terry McAuliffe (@GovernorVA) 12. elokuuta 2017

Jos et näe twiittiä, katso se täältä.